Diari Oficial de la Generalitat Valenciana


Sumari del DOGV 9377, del 07-07-2022 (2022/6371)

Extracte de la Resolució de 7 de juny de 2022, del Vicerectorat d'Innovació i Transferència de la Universitat de València, per la qual es convoca l'admissió del programa Gennera de la UV, dirigit a estudiants de grau, màster i doctorat oficials de la UV del curs 2022-2023, en el marc del Campus d'Emprenedoria UVemprén - Santander Universitats i del Conveni per al Campus de l'Emprenedoria Innovadora 5UCV, subscrit amb la Conselleria d'Economia Sostenible, Sectors Productius, Comerç i Treball GV.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6371


Data del document
:   07-06-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 7 de juny de 2022, del Vicerectorat d'Innovació i Transferència de la Universitat de València, per la qual es convoca l'admissió del programa Gennera de la UV, dirigit a estudiants de grau, màster i doctorat oficials de la UV del curs 2022-2023, en el marc del Campus d'Emprenedoria UVemprén - Santander Universitats i del Conveni per al Campus de l'Emprenedoria Innovadora 5UCV, subscrit amb la Conselleria d'Economia Sostenible, Sectors Productius, Comerç i Treball GV. [2022/6371]  
BDNS (identif.): 637191.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/637191)  
  
Primer. Beneficiaris  
Pot presentar-se a aquesta convocatòria l'estudiantat de grau, màster i doctorat oficials de la Universitat de València, matriculat en el curs acadèmic 2022/2023.  
  
Segon. Objecte  
La vicerectora d'Innovació i Transferència convoca i organitza el programa GENNERA de la Universitat de València, dirigit a estudiants de grau, màster i doctorat oficials, matriculats en el curs acadèmic 2022/2023, per a la resolució de reptes d'innovació, amb la finalitat de capacitar l'estudiantat de la Universitat de València en habilitats i competències relacionades amb l'intraprenedoria, entesa com a part de l'estratègia d'una organització que brinda al seu personal la possibilitat d'incubar o accelerar idees i projectes disruptius des de dins i ajudar a la seua implantació.  
  
Tercer. Bases reguladores  
https://www.uv.es/campusgva/Gennera/convocatoria\_gennera\_val\_firmada.pdf  
  
Quart. Quantia  
La Universitat de València aporta, per al finançament d'aquest programa, fins a un màxim de 1.800,00 euros amb càrrec al capítol IV de la classificació econòmica de la despesa, orgànica 4472899684 i específica 87620448 del pressupost per a l'exercici 2022 de la Universitat de València, destinats a sufragar els premis establerts en aquesta convocatòria.  
Els membres dels equips, les solucions als reptes dels quals resulten guardonats, obtindran 300 euros.  
Cada repte tindrà, com a màxim, cinc equips formats per tres persones cadascun.  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 16 d'octubre de 2022, a les 23:59.  
  
València, 7 de juny de 2022.- La vicerectora d'Innovació i Transferència (p. d. DOGV 30.05.2022): Rosa María Donat Beneito.